M50 motorway (Great Britain) - Howling Pixel
Terminus Start of motorway 52°02′52″N 2°08′08″W﻿ / ﻿52.0477°N 2.1355°W
Terminus South Wales, Monmouth, Ledbury, Ross-on-Wye A449 51°55′49″N 2°33′44″W﻿ / ﻿51.9302°N 2.5623°W
M50 motorway may refer to:
M50 motorway (Ireland), a major road in Dublin
M50 motorway (Great Britain), a road in the United Kingdom
M50 motorway (Spain), Madrid third outer ring road Gert Rautenbach: Periandros van Korinthe
Saterdag, November 17, 2012
Ek kom uit die laaste geslag wie se verbeelding gevorm is - nie deur boeke, nie deur flieks of televisie of die internet nie - maar deur die radio. Vir my het alles begin met die Afrikaanse diens se radioteater van jare terug. Die Rebellie van Lafras Verwey, Pendoring Eiendoms Beperk, Ontmoeting by Dwaaldrif en baie ander.
Periandros van Korinthe was 'n drama, en soos meeste Afrikaanse dramas is dit vir die radio verwerk. Dit was my ouer suster se voorgeskrewe boek op skool en die aand toe dit op die radio kom moes ons almal klaarmaak en stilbly of opsystaan. Ek was nog 'n tjokkertjie maar was nuuskierig oor waaroor al die fuss was.
"Jy kan bly Gert maar jy moet TJOEPSTIL sit", het sy gesê.
Nou ja, daar het ek tjoepstil gesit en gewag, asof ek ingelaat gaan word in een van die groot geheimenisse van die wereld.
En in 'n sekere opsig WAS ek daardie aand ingelei in 'n lewenslange verwondering.
Klein Gert kon weinig sin maak van die politieke intrige in Periandros se koningkryk. Basies, sover ek kon verstaan het al sy pogings om sy koningkrykie te verbeter en te "suiwer" net gelei tot vervreemding van al sy vriende en familie. Soos die Hollies se song King-Midas-In-Reverse.
Hy bied uiteindelik aan om te abdikeer en sy koningkryk vir sy vervreemde, verbande seun Lukophroon te gee en in ruil daarvoor Lukophroon se kleiner koningkrykie (Corcyra) oor te neem. Maar die Corcyraane vermoor Lukophroon om te keer dat dit ooit kan gebeur.
Wat regtig my verbeelding gegryp het, was die grand finale - 'n laaste moord wat Periandros sorgvuldig beplan.
Hy vra die weermag kaptein
ja, ek het nogal baie vyande in die gewes,
daarom, stuur drie sluipmoordenaars, en los van hulle, later ses
vir die eerste moordenaars sê hy
daar is iemand in Korinthe wat my pla,
'n mens wat ek glad nie meer kan verdra
en verduidelik waar hulle hom moet voorlê - 'n ou man wat sal loop met 'n fakkel langs die see om middernag - en waar om hom te begrawe.
Vir die volgende ses moordenaars verduidelik hy waar om die eerste drie moordenaars voor te lê, oppad terug van hulle moord, hoe om hulle te vermoor en die sein om te gee wanneer die daad gedoen is: lui die visklok.
En dan roep hy die kaptein terug.
Vannag, wanneer die visklok lui,
moet jy vyftien blitssoldate dadelik bedui
om met die bergpad aan te jaag totdat hulle miskien
die ses sluipmoordenaars by die bergknoetsie sien
slaan dood die kraaie wat hul geld ontvang vir moor
begrawe hulle langs die pad en laat geen spoor.
Dan, wanneer hy alleen is trek Periandros sy mantel aan
Want so 'n nag is koud
veral as jy moet buite loop en jy word oud.
Hy steek 'n fakkel aan
Toe nou liggie, jy moet brand
'n ou man nog 'n entjie oor 'n groot en donker land
lei na die see... die see wat ewig en sonder rus
sal breek en breek en reinig aan die klipperige kus.
Geplaas deur Gert Rautenbach om Saterdag, November 17, 2012
Etikette: afrikaans , drama , Opperman
afrikaansinleipzig Sondag, November 18, 2012 7:14:00 nm.
Is dit net ek, of is dit onmoontlik om hierdie boek in die hande te kry? Is dit uit druk uit?
Gert Rautenbach Maandag, November 19, 2012 1:59:00 nm.
Waarskynlik, as dit nie meer 'n voorgeskrewe boek is nie.
Anoniem Dinsdag, Augustus 27, 2013 4:48:00 nm.
Ons het dit hierdie jaar as 'n voorgeskrewe boek vir graad 11 gekry, maar die boeke is almal nog die boeke wat leerdrs van die 60's gebruik het, so ek dink nie dit word nog gedruk nie
Anoniem Vrydag, Julie 11, 2014 12:37:00 nm.
Die boek word nog gedruk, ek was 4 jaar terug in grad 11 en ons het splinternuwe boeke ontvang.
Nikita Dinsdag, Mei 30, 2017 8:41:00 nm.
My suster het dit ook gehad as voorgeskrewe boek, 3 jaar ouer as ek, maar ongelukkig het ek nie die voorreg gehad om dit ook te kry/lees as voorgeskrewe boek nie.
Gert Rautenbach Woensdag, Mei 31, 2017 10:55:00 nm.
Hi Nikita, baie dankie vir jou mooi woorde en belangstelling. Ek waardeer dit.